Kui muudatus- või parandusettepanekuid korruptsiooniriskide vähendamiseks esitab ühenduste võrgustik, mitte vaid üks ühendus, on sellel ühiskonnas tugevam kõla.  Samuti on korruptsioonivastase ühenduste võrgustiku üks eesmärk tõsta korruptsioonialast teadlikkust ühendustes endas. Ka mittetulundusühingud peavad olema teadlikud, kuidas hoiduda korruptsioonist. Näiteks on vaja olla teadlik huvide konfliktist, mis võib tekkida siis, kui mittetulundusühing on tihedalt seotud kohaliku  omavalitsusega või riigiasutusega.